Source: https://www.prosport.ro/alte-sporturi/handbal/siraba-dembele-primul-trasfer-al-echipei-csm-bucuresti-pentru-sezonul-urmator-18984470
Timestamp: 2020-04-09 21:29:59+00:00

Document:
Siraba Dembele, primul transfer al echipei CSM București pentru sezonul următor! - Prosport
Autor: Marius Hutu Publicat: 18 Feb. 2020, 09:37 Actualizat: 18 Feb. 2020, 09:40 Handbal
Siraba Dembele va juca din vară la CSM București, anunță ziarul L’Equipe în această dimineață. Extrema stângă a naționalei Franței ar fi și primul tranfer al „tigroiacelor” pentru următorul sezon.
CSM București va fi o echipă tare și în sezonul viitor, iar asta reiese din planurile clubului. Deși la nivel oficial nu au apărut încă informații, în culise se vorbește de faptul că Neagu, Grubisic și Omoregie și-au prelungit contractele.
În plus, CSM București negociază transferul a 2-3 jucătoare importante pentru sezonul următor. Un prim transfer ar fi cel al extremei stânga Siraba Dembele, după cum anunță L’Equipe. Campioana mondială și europeană mai are contract până în 2021, dar va veni în vară în România, după cum susține publicația franceză.
Siraba Dembele este campioană europeană și mondială, dar și căpitanul naționalei Franței
Handbalista în vârstă de 33 de ani a născut gemeni în noiembrie 2019, iar acum se pregătește să-și facă revenirea pe teren. Dembele are un obiectiv major în această perioadă, să prindă naționala Franței pentru Jocurile Olimpice de la Tokyo (24 iulie – 9 august). Ea a fost și căpitanul echipei Franței la ultimele succese majore, aur la Mondialul din 2017 și aur la Europeanul din 2018.
Dembele are în spate o experiență la cel mai înalt nivel și la echipele de club. În trecut, ea a mai jucat la Randers (2012-2013), Vardar Skopje (2013-2016) și Rostov (2016-2018).
Siraba Dembele ar urma să acopere retragerea Iuliei Curea din activitate. Extrema stângă din România este azi cea mai veche componentă a echipei și una dintre puținele supraviețuitoare care au câștigat Liga Campionilor cu CSM București în 2016, alătuti de Jelena Grubisic, Carmen Martin și Linnea Torstensson.
Clubul finanțat de Primăria Capitalei mai este în discuții în această perioadă pentru cel puțin un transfer la linia de 9 metri, după ce Andrea Lekic a anunțat că va juca din sezonul următor la Buducnost Podgorica.
INTERVIU | Gheorghe Tadici: „Contractele din banii publici ar trebui plafonate la 2.500 de euro!”. HC Zalău a evitat șomajul tehnic + Un nou scenariu: 16 echipe în Liga Națională
Tags: csm bucurestihandbalsiraba dembele

References: CSM 
 CSM 

CSM 
 CSM 
 CSM 
 csm